Okresná prokuratúra Dunajská Streda 
Nám. sv. Štefana 1, 929 21 Dunajská Streda 1

Sp. zn. : 2 Pv 890/11/2201	Dunajská Streda, 30.9.2013
EEČ : 2-16-173-2013

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 000,00 € 
b.	Peňažná suma určená na všeobecne prospešné účely: 200,00 € 
c.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom OÚ vyšetrovania PZ Dunajská Streda pod spisovou značkou XXXXX
           dňa 8. novembra 2011 okolo 16.30 hod. v Šamoríne v okrese Dunajská Streda na ceste I. triedy č. 63 v km 23.800 za jazdy na osobnom motorovom vozidle zn. XXXXX Scenie, EČ: XXXXX počas vychádzania z miesta ležiaceho mimo cesty smerom od firmy BEN, s.r.o. na cestu I/63 nevenovala dostatočnú pozornosť riadeniu vozidla, nedala prednosť a vošla do jazdnej dráhy smerom od Bratislavy na Dunajskú Stredu vedľa cesty vľavo prichádzajúcej cyklistke poškodenej XXXXX, prednou ľavou časťou vozidla narazila do jej ľavého boku, v dôsledku čoho spadla poškodená na vozovku a pri zrážke a páde utrpela pomliaždenie oblasti bedrového zhybu vľavo ťažkého stupňa, pomliaždenie hrudnej steny a kolena vľavo s dobou liečenia do 5 týždňov, podľa znaleckého posudku,  

Odôvodnenie: 

Uznesením vyšetrovateľa Okresného riaditeľstva Policajného zboru, Odboru kriminálnej polície Dunajská Streda ČVS: XXXXX zo dňa 27.2. 2013 bolo XXXXX vznesené obvinenie za prečin ublíženia na zdraví podľa § 158 Tr. zák. na tom skutkovom základe tak, ako je to uvedené  vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. t.j. 5 rokov.

Obvinená slobodne a vážne, zrozumiteľne a určito vyhlásila, že spáchala skutok, za ktorý je stíhaná.

Poškodená XXXXX dňa 7.8. 2013 pred uzavretím zmieru na Okresnom súde v Dunajskej Strede v prítomnosti probačného a mediačného úradníka XXXXX vyhlásila, že obvinená jej z titulu odškodnenia nad rámec poistného plnenia zo zákonného zmluvného poistenia, t.j. podľa zákona č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla, vyplatila peňažnú sumu vo výške 1.000,- €, čím považuje svoje nároky na náhradu škody vo vzťahu k obvinenej v predmetnej veci za plne uspokojené, zároveň vlastnoručne podpísala písomné vyhlásenie s označeným obsahom.

Obvinená dňa 7.8. 2013 poukázala na účet Krajskej prokuratúry Trnava celkovú sumu v o výške 200,- € , z ktorých 50 % t.j. 100,- € je určených na všeobecne prospešné účely a to neziskovej organizácii s názvom XXXXX so sídlom na Karpatskej 3256/15 v Poprade a 50 %, t.j. 100,- € štátu  na peňažnú pomoc obetiam trestnej činnosti. 

Označenú sumu možno považovať za primeranú závažnosti spáchaného trestného činu.

Obvinený a poškodená s týmto spôsobom vybavenia veci vyslovili súhlas.

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci. 

Poučenie: 
Proti tomuto uzneseniu je prípustná sťažnosť, ktorú je  možné  podať     
                       Do troch  dní  od  jeho  doručenia   cestou   tunajšej  prokuratúry  na 
                       Krajskú prokuratúru v Trnave.
                       Sťažnosť má odkladný účinok.    

JUDr. Ján Sklár
prokurátor